Despeses i activitats no subvencionables
Revocació de la concessió i reintegrament de les quantitats percebudes indegudament.
Identificació de l'entitat sol·licitant
D'acord amb el Reglament (UE) núm. 1305/2013, del Parlament Europeu i del Consell, de 17 de desembre de 2013, relatiu a l'ajut al desenvolupament rural a través del Fons Europeu Agrícola de Desenvolupament Rural (FEADER) i pel qual es deroga el Reglament (CE) 1698/2005 del Consell, el Programa de desenvolupament rural de Catalunya per al període de programació 2014-2020 (PDR), amb el vistiplau previ del Govern de la Generalitat de Catalunya de 15 de juliol de 2014 i aprovat per la Comissió Europea mitjançant la Decisió d'Execució C (2015) 5325 final de 28 de juliol de 2015, modificada per la Decisió d'Execució C(2015) 9760 final, de 18 de desembre de 2015, per la Decisió d'Execució C(2016)5998 final de 16 de setembre de 2016 i per la Decisió d'Execució C(2017) 5971 final de 25 d'agost de 2017, preveu dins de la mesura 01 Accions de transferència de coneixements i informació, operació 01.02.01 de Transferència Tecnològica, els ajuts destinats a les activitats de demostració i a les accions d' informació.
El Reglament Delegat (UE) núm. 807/2014 de la Comissió, d'11 de març de 2014, completa el Reglament (UE) núm. 1305/2013 del Parlament Europeu i del Consell, de 17 de desembre de 2013, i introdueix disposicions transitòries, i el Reglament d'Execució (UE) núm. 808/2014 de la Comissió, de 7 de juliol de 2014, estableix disposicions d'aplicació del Reglament (UE) núm. 1305/2013 del Parlament Europeu i del Consell, de 17 de desembre de 2013.
Per al període 2014-2020, la innovació constitueix una prioritat transversal per als objectius de la Unió Europea, que ha d'aplicar-se de manera horitzontal en relació amb altres prioritats de desenvolupament rural.
La innovació és fonamental per promoure un sector eficient des del punt de vista dels recursos utilitzats, productiu i amb baix nivell d'emissions, que garanteixi un desenvolupament sostenible de les zones rurals, així com l'augment de la competitivitat i la diversificació del sector.
En línia amb aquesta prioritat, un dels objectius o reptes del Programa de desenvolupament rural de Catalunya és estimular la innovació i la transferència de coneixements en el sector agroalimentari.
En aquest sentit, el Govern de la Generalitat de Catalunya va definir com una de les seves prioritats l'impuls i la coordinació de l'R+D i la innovació i transferència tecnològica del sector agroalimentari i rural de Catalunya.
Aquest compromís es va formalitzar amb l'aprovació del Pla estratègic de Recerca, Innovació i Transferència agroalimentària de Catalunya 2013-2020 per mitjà de l'Acord de Govern GOV/85/2013, de 18 de juny (DOGC núm. 6401, 20.6.2013).
Un dels mandats del Pla fou la creació del Consell Català de la Innovació Agroalimentària com a òrgan i espai de participació amb el sector i tots els agents implicats per desenvolupar el Pla estratègic, adaptar-lo a la realitat i a les necessitats més prioritàries del sector en matèria de recerca i innovació, i per facilitar, alhora, la transferència de tot el coneixement que se'n dedueixi al conjunt del sector per fer-lo més competitiu.
Així mateix, el Consell té el mandat, entre d'altres, de vetllar pel bon funcionament de la Xarxa d'innovació agroalimentària i rural de Catalunya, un instrument creat per la difusió dels resultats de les iniciatives i projectes innovadors de l'àmbit agroalimentari amb el propòsit d'afavorir el treball col·laboratiu entre empreses i agents de la recerca de Catalunya.
El Consell Català de la Innovació Agroalimentària i la Xarxa d'innovació agroalimentària i rural de Catalunya van ser creats pel Decret 109/2014, de 22 de juliol, del sistema de formació, transferència tecnològica i innovació del sector agroalimentari de Catalunya (DOGC núm. 6671, de 24.7.2014).
Aquests ajuts donen resposta a la prioritat 2 de desenvolupament rural de la Unió Europea de millorar la viabilitat de les explotacions i la competitivitat de tots els tipus d'agricultura i promoure tècniques innovadores i la gestió sostenible dels boscos, i a la prioritat 4 de restablir, conservar i millorar els ecosistemes relacionats amb l'agricultura i la silvicultura.
Així mateix, dóna resposta als focus àrea 1A, 1C, de la prioritat 1, i als focus 5A, 5C de la prioritat 5 establerts en el Reglament (UE) núm. 1305/2013.
Sobre la prioritat 5 també s'han identificat efectes complementaris sobre els focus 5B, 5D i 5E.
Aquests ajuts també responen als objectius transversals d'innovació, medi ambient i canvi climàtic.
D'altra banda, el Reglament (UE) núm.1303/2013 del Parlament Europeu i del Consell, de 17 de desembre de 2013, estableix disposicions per millorar la coordinació de l'execució dels fons de la Unió Europea amb incidència en l'enfocament estratègic en l'àmbit del desenvolupament rural.
A aquest ajuts, els és d'aplicació el Reglament (UE) núm. 702/2014, de la Comissió, de 25 de juny, pel qual es declaren determinades categories d'ajut en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea.
D'acord amb el article 9 del Reglament esmentat, i en el Marc Nacional de Desenvolupament Rural, les bases reguladores de la present convocatòria han estat comunicades a la Comissió Europea en data 4 de novembre de 2015 i li ha estat assignat el número d'ajut SA 43478 (2015/XA).
Conseqüentment, valorada la conveniència de donar suport al sector agrari, agroalimentari i forestal mitjançant un ajut econòmic, d'acord amb l'article 92 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya, i a proposta de la Direcció General d'Alimentació, Qualitat i Indústries Agroalimentàries, en ús de les atribucions que m'han estat conferides,
1.1 L'objecte dels ajuts que estableix l'Ordre és el suport a la transferència de coneixements tècnics i de gestió adaptats a les realitats territorials i sectorials dels sectors agrícoles, ramaders, forestals i agroalimentaris de Catalunya mitjançant la realització d'activitats de demostració, tals com:
c) Plantes i instal·lacions pilot.
1.2 Aquestes activitats han de complir els requisits següents:
a) Pertànyer a un dels àmbits estratègics sectorials que el Departament d'Agricultura, Ramaderia, Pesca i Alimentació determinarà en la convocatòria d'aquests ajuts.
b) Ser d'interès per al sector i tenir com a finalitat la transferència tecnològica i de coneixement.
c) Ser innovadores respecte d'experiències prèvies o actuals i haver-se iniciat amb posterioritat a la data de sol·licitud de l'ajut.
d) Demostrar la viabilitat o el funcionament en condicions reals d'un sistema de producció, d'una tecnologia o d'un sistema organitzatiu que pugui representar una millora substancial de la competitivitat o la sostenibilitat ambiental de les explotacions agrícoles, ramaderes o forestals, de la indústria agroalimentària o forestal o de l'activitat d'artesania alimentària.
e) Fomentar la innovació, la cooperació i el desenvolupament de la base de coneixements a les zones rurals, i enfortir els lligams entre l'agricultura, la producció d'aliments i la silvicultura, i la investigació i la innovació, incloent-hi l'objectiu de millorar la gestió i el rendiment mediambiental.
f) Donar resposta, com a mínim, a un dels focus àrea següents establerts al PDR 2014-2020 per a l'operació 01.02.01:
- 2A: millorar els resultats econòmics de totes les explotacions i facilitar-ne la reestructuració i la modernització, en particular amb l'objecte d'incrementar la seva participació i orientació cap al mercat, així com la diversificació agrícola.
- 2B: facilitar l'entrada en el sector agrari d'agricultors adequadament formats i, en particular, el relleu generacional.
- 4A: restaurar, preservar i millorar la biodiversitat (fins i tot en les zones Natura 2000 i en les zones amb limitacions naturals o altres limitacions específiques), els sistemes agraris d'alt valor natural, així com l'estat dels paisatges europeus.
- 4B: millorar la gestió de l'aigua, incloent-hi la gestió de fertilitzants i plaguicides.
- 4C: prevenir l'erosió dels sòls i millorar-ne la gestió.
- 5A: aconseguir una major eficàcia en l'ús de l'aigua en l'agricultura.
- 5C: facilitar el subministrament i l'ús de fonts renovables d'energia, subproductes, rebuigs, residus i resta de primera matèria no alimentària per impulsar el desenvolupament de la bioeconomia.
Complementàriament, poden donar resposta als focus àrea següents:
- 5B: aconseguir un ús més eficient de l'energia en l'agricultura i en la transformació d'aliments.
- 5D: reduir les emissions de gasos d'efecte hivernacle i d'amoníac provinents de l'agricultura.
- 5E: fomentar la conservació i captura de carboni en els sectors agrícola i forestal.
1.3 Les activitats objecte d'ajut tenen caràcter pluriennal i formaran part del Pla Anual de Transferència Tecnològica del Departament d'Agricultura, Ramaderia, Pesca i Alimentació.
Poden ser beneficiaris d'aquests ajuts les universitats, centres de recerca, centres tecnològics i/o centres de la xarxa TECNIO de Catalunya i entitats vinculades a les universitats, que tinguin com objecte la recerca.
A efectes d'aquesta Ordre, es consideren entitats vinculades aquelles en què el seu òrgan de govern estigui participat per una universitat.
Els beneficiaris d'aquesta Ordre hauran de realitzar activitats de demostració d'acord amb l'apartat 1 precedent i complir els requisits següents en el moment de presentar la seva sol·licitud:
a) Estar degudament capacitades en termes de qualificació del personal i formació periòdica per tal de portar a terme les activitats de demostració.
b) En cas d'empreses amb 50 o més treballadors, complir amb la quota legal de reserva de llocs de treball en la plantilla de l'empresa prevista a l'article 42.1 del Text refós de la Llei general de les persones amb discapacitat i de la seva inclusió social, aprovat pel Reial decret legislatiu 1/2013, de 29 de novembre, o amb les mesures alternatives de caràcter excepcional previstes pel Reial decret 364/2005, de 8 d'abril, i pel Decret 86/2015, de 2 de juny.
c) En cas d'empreses de plantilla igual o superior a 25 persones, disposar de mitjans per prevenir i detectar casos d'assetjament sexual i d'assetjament per raó de sexe, i per intervenir-ho als seus centres de treball d'acord amb els agents socials, de conformitat amb la Llei 5/2008, de 24 d'abril, del dret de les dones a eradicar la violència masclista.
e) En el cas d'associacions i fundacions, tenir els seus estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012.
f) En el cas de fundacions, a més, haver complert el deure de presentar els comptes anuals davant el protectorat, d'acord amb l'article 336-3 del llibre tercer del Codi civil de Catalunya, a provat per la Llei 4/2008, de 24 d'abril.
3.1 Els ajuts regulats en aquestes bases tenen naturalesa de cofinançats amb el FEADER.
L'aportació del DARP a aquest cofinançament té naturalesa d'ajut d'estat i es sotmet al Reglament (UE) núm. 702/2014, de la Comissió, de 25 de juny, pel qual es declaren determinades categories d'ajut en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea, d'acord amb el Reglament (UE) núm. 1305/2013, del Parlament Europeu i del Consell, de 17 de desembre de 2013.
3.2 L'ajut té caràcter de subvenció directament aplicable a les despeses següents relacionades amb l'organització i la realització d'activitats de demostració, efectuades amb posterioritat a la data de sol·licitud de l'ajut:
a) Despeses de personal: experts i personal de suport i de coordinació propi o extern justificat degudament.
En el cas de despeses de personal propi, s'entendran com a tals les despeses referides a les retribucions de sou net.
En el cas de les pagues extraordinàries, només es pagarà la part proporcional meritada durant les mensualitats objecte de subvenció.
En el cas de dedicacions parcials, a les retribucions establertes anteriorment s'aplicarà la reducció corresponent de manera proporcional.
En cap cas no es subvencionaran nòmines d'import superior a la retribució corresponent al grup A24 del personal del sector públic de la Generalitat de Catalunya per a l'anualitat corresponent.
En cas que la nòmina justificada sigui superior a aquest import, es prendrà com a import de referència subvencionable el corresponent a l'esmentat grup A24.
b) Despeses d'adquisició de material fungible i de laboratori i de matèries primeres necessàries per a l'activitat.
c) Despeses de lloguer de materials, maquinària, finques o instal·lacions.
d) Despeses de contractació de serveis associats a l'activitat.
e) Despeses indirectes: despeses que no estan vinculades o no poden vincular-se directament amb una activitat específica de l'entitat en qüestió.
En aquestes despeses s'inclouen, per exemple, despeses de telèfon, aigua o electricitat.
Aquestes despeses es calcularan a un tipus fix del 15% de les despeses de personal subvencionables recollides a l'apartat a), tal i com s'estableix en l'article 68, apartat 1, lletra b) del Reglament (UE) núm. 1303/2013, de 17 de desembre.
f) Despeses d'elaboració de materials informatius i de difusió, inclosos els panells i plaques informatives i altres formats de difusió i comunicació.
3.3 La subvenció serà del 100% de la despesa elegible convenientment justificada, i no podrà superar els 30.000,00 euros per activitat demostrativa.
3.4 Tindran la consideració de despeses subvencionables aquelles que es realitzin dins del període subvencionable i que no sobrepassin els límits màxims subvencionables establerts en aquest apartat.
El període subvencionable de les despeses comprendrà des de l'endemà de la data de presentació de la sol·licitud fins a la data que fixi la convocatòria corresponent.
3.5 Les despeses han de respondre a costos reals, efectivament realitzats, pagats i justificats mitjançant factures pagades i documents comptables de valor probatori equivalent.
3.6 Es permet la subcontractació de serveis o activitats relacionats amb l'objecte de l'ajut i que no puguin ser assumits directament pel beneficiari, sempre que s'indiqui prèviament en el pressupost i no superin el 50% de l'import atorgat.
3.7 La quantia màxima destinada a aquests ajuts i l'aplicació pressupostària a la qual s'ha d'imputar és la que determini la convocatòria corresponent.
3.8 La determinació de la quantia dels ajuts es realitzarà en funció de l'aplicació dels criteris d'admissibilitat i la intensitat d'ajut fixada en l'apartat 3.3.
Un cop determinada la quantia d'ajuts s'aplicaran els criteris de priorització que estableix l'apartat 5 d'aquestes bases reguladores, per tal d'ordenar les sol·licituds de major a menor puntuació.
Les sol·licituds que no aconsegueixin la puntuació mínima fixada en l'apartat 5 i aquelles que tot i obtenir aquesta puntuació mínima no resultin subvencionables per manca de disponibilitat pressupostària, es desestimaran.
3.9 La subvenció podrà ser reduïda totalment o parcialment, abans que no es dicti la resolució definitiva, com a conseqüència de les restriccions que derivin del compliment dels objectius d'estabilitat pressupostària i sostenibilitat financera.
Per a aquesta línia d'ajuts, no són susceptibles de subvenció les actuacions següents:
b) Adquisició de maquinària, instal·lacions, finques o edificis (inversions).
c) Amortitzacions d'instal·lacions pròpies.
d) Activitats que comprenguin la comercialització de la producció primària.
e) Despeses de tramitació de la protecció de la propietat intel·lectual del producte i/o procés.
f) Qualsevol impost (excepte IVA no recuperable), tribut, gravamen, taxa, recàrrec, interessos o sancions.
g) Indemnitzacions per acomiadament de personal (entenem que tampoc no serien subvencionables complements de la nòmina fora del salari base + pagues extres, com complements de productivitat, hores extres...).
h) Despeses associades a atencions protocol·làries, representacions, dietes i desplaçaments.
i) Despeses pagades en metàl·lic.
5.1 Les sol·licituds d'ajut presentades seran valorades en relació al compliment dels criteris de prioritat següents:
a.1) Claredat i concreció dels objectius, pla de treball, riscos i rigor metodològic de la proposta d'activitat demostrativa: 20 punts.
a.2) Adequació, coherència i justificació dels recursos (humans, financers, materials i temporals) mobilitzats: 20 punts.
b) Pla de divulgació dels resultats de l'activitat demostrativa: 40 punts.
d) Adequació del perfil cientificotècnic i de l'experiència i el coneixement previ del grup de recerca en relació als objectius de la proposta: 20 punts.
e) Grau de participació del sector en la proposta: 20 punts.
La puntuació màxima que es podrà assolir serà de 150 punts.
5.2 Les sol·licituds d'aquest ajut amb puntuació inferior o igual a 70 punts no seran subvencionables per no assolir els criteris de priorització mínims.
5.3 En el cas que l'import total de les sol·licituds seleccionades d'acord amb l'apartat 5.2 precedent superi la dotació pressupostària disponible per a aquests ajuts, s'atendran les sol·licituds d'acord amb la puntuació assignada en l'apartat 5.1.
La resta de sol·licituds seran denegades per manca de disponibilitat pressupostària.
En el cas que quedi pressupost però sigui insuficient per tal d'aplicar l'ajut previst a la convocatòria, a la sol·licitud amb puntuació immediatament inferior (sol·licitud n-1) a la sol·licitud amb puntuació més baixa seleccionada (sol·licitud n) se li podrà reduir l'ajut de forma proporcional al pressupost restant disponible.
En aquest cas, es tramitarà una proposta de resolució a la persona interessada en què es detallarà la puntuació aconseguida, se li proposarà l'ajut que li resulti i se li oferirà la possibilitat d'acceptar o no el pressupost proposat.
La proposta ha d'estar formalment acceptada per tal de procedir a la tramitació de la resolució definitiva.
Si la persona interessada no accepta, es seleccionarà la següent sol·licitud i es procedirà de la mateixa manera.
Quan en la puntuació n-1 ens trobem amb un grup de sol·licituds, s'aplicarà com a criteri de desempat la puntuació obtinguda en l'apartat 5.1.c).
Si encara hi ha sol·licituds amb la mateixa puntuació, s'aplicarà com a criteri de desempat la puntuació obtinguda en l'apartat 5.1.b).
6.1 Els ajuts regulats en aquesta Ordre són incompatibles amb qualsevol altre ajut que, concedit amb la mateixa finalitat, estigui finançat amb els Fons estructurals, el Fons de Cohesió, el Fons Europeu Agrícola de Garantia o qualsevol altra instrument financer de la Unió Europea, d'acord amb l'article 59.8 del Reglament (UE) núm. 1305/2013, del Parlament Europeu i del Consell, de 17 de desembre de 2013 (DOUE L 347, de 20.12.2013).
6.2 Aquests ajuts estan sotmesos al règim de concurrència establerts en els apartats 3, 5 i 6 de l'article 8 del Reglament (UE) núm. 702/2014, de la Comissió, de 25 de juny, pel qual es declaren determinades categories d'ajut en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea.
6.3 Els ajuts regulats en aquestes bases són compatibles amb altres que, per a la mateixa finalitat, puguin concedir altres administracions públiques o ens públics o privats, nacionals o internacionals, no inclosos en el supòsit de l'apartat anterior.
No obstant això, els imports i percentatges de la totalitat dels ajuts concedits per a la mateixa finalitat no podran superar els límits establerts pel Reglament (UE) núm. 1305/2013.
6.4 L'import dels ajuts no podrà superar en cap cas, aïlladament o en concurrència amb altres ajuts d'altres administracions públiques o ens públics o privats, nacionals o internacionals, destinats a la mateixa finalitat, el cost de les actuacions subvencionables.
7.1 Les sol·licituds per acollir-se a aquests ajuts es tramitaran telemàticament d'acord amb el procediment descrit en l'annex 2 dins el termini establert a la convocatòria.
Les sol·licituds presentades fora de termini, o les presentades per mitjans diferents a l'indicat anteriorment, no s'admetran a tràmit.
7.2 Un mateix beneficiari pot presentar més d'una sol·licitud si es tracta de diferents activitats demostratives.
7.3 A les sol·licituds, s'hi ha d'adjuntar la documentació que es detalla a continuació.
No obstant això, no caldrà presentar la documentació que ja s'hagi presentat anteriorment al DARP i les dades de la qual no hagin variat i que continuïn essent vigents.
En aquest cas, quan s'iniciï el procediment administratiu en una oficina del DARP diferent d'aquella on es va presentar la documentació, caldrà indicar en l'imprès de sol·licitud en quin procediment, campanya o any i unitat del DARP es va aportar la documentació requerida:
a) Verificació de les dades d'identitat de la persona sol·licitant o de qui la representi corresponents al DNI/NIF/NIE o altre document que l'acrediti, si escau, en cas de no haver autoritzat el DARP a obtenir aquesta informació d'acord amb el que estableix l'apartat 7.5.
b) Acreditació de la representació per qualsevol mitjà vàlid en el dret que en deixi constància, si escau.
c) Còpia de les escriptures i/o estatuts registrats de l'entitat sol·licitant, si escau.
Si aquesta documentació està disponible al Registre d'entitats jurídiques, el DARP ho verificarà d'ofici.
d) Certificat de l'acord de l'òrgan competent segons els estatuts de l'entitat per sol·licitar l'ajut i acceptar els compromisos corresponents.
e) Memòria tècnica, d'acord amb el model normalitzat que es podrà descarregar des del web http://agricultura.gencat.cat/ajutsentermini que inclogui els apartats que s'indiquen a continuació:
- Resum de les activitats demostratives proposades; objectius i justificació de la necessitat.
- Ubicació de les activitats: coordenades UTM de la localització de les experiències que es duran a terme per a la seva geolocalització.
- Pla de treball i de desenvolupament; cronograma d'activitats; duració de cada activitat; fites i indicadors de seguiment.
- Descripció de la tecnologia i la viabilitat tècnica; riscos de les activitats proposades.
- Pressupost i justificació de la necessitat de la despesa.
- Experiència de l'equip de treball; mecanismes de gestió i coordinació; treballs previs en els àmbits de la recerca i dels projectes pilot.
- Pla de transferència: grau d'aplicabilitat i sectors d'interès; destinataris de cada actuació; pla de divulgació i difusió dels resultats.
f) Quan l'import de la despesa subvencionable superi les quanties establertes a la Llei 9/2017, de 8 de novembre, de Contractes del Sector Públic, per la qual es transposen a l'ordenament jurídic espanyol les Directives del Parlament Europeu i del Consell 2014/23/UE i 2014/24/UE, de 26 de febrer de 2014, la persona beneficiaria haurà de sol·licitar com a mínim tres ofertes de diferents proveïdors, amb caràcter previ a la contractació del compromís per a l'obra, la prestació del servei o el lliurament del bé, llevat que per les seves especials característiques no existeixi en el mercat suficient nombre d'entitats que els realitzin, prestin o subministrin, o llevat que la despesa s'hagués realitzat amb anterioritat a la subvenció.
L'elecció entre les ofertes, que s'hauran d'aportar en la justificació, o, si escau, en la sol·licitud de subvenció, es realitzarà conformement a criteris d'eficiència i economia, i s'haurà de justificar expressament en una memòria l'elecció quan no recaigui en la proposta econòmica més avantatjosa.
g) Certificat de l'entitat conformement el personal que intervé en les actuacions demostratives està capacitat degudament per portar a terme aquestes activitats, d'acord amb l'apartat 2.a).
h) Document de suport del sector a què es refereixi l'actuació de transferència de coneixements tècnics i de gestió objecte de subvenció, si escau.
7.4 L'imprès de sol·licitud inclourà declaracions responsables sobre els aspectes que es detallen a continuació i que la persona sol·licitant ratifica mitjançant la signatura de la sol·licitud:
a) Que el compte on s'ha d'ingressar l'import de l'ajut inclòs en l'imprès de sol·licitud, pertany a la persona beneficiària de l'ajut.
b) No estar sotmès a les causes que impedeixin adquirir la condició de persona beneficiària que estableix l'article 13 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el text refós de la Llei de finances públiques de Catalunya.
c) No haver sol·licitat cap altre ajut per a la mateixa finalitat, llevat del supòsit previst en l'apartat 6 d'aquestes bases, referit a la concurrència amb altres ajuts.
En cas d'haver obtingut subvencions per a les mateixes despeses subvencionables procedents de qualsevol de les administracions o entitats públiques nacionals o internacionals, cal especificar-ne la quantia, la data de concessió i l'ens concedent.
e) En el supòsit que l'empresa tingui una plantilla igual o superior a vint-i-cinc persones, declaració segons la qual l'empresa beneficiària ha previst, conjuntament amb els agents socials, els mitjans oportuns per prevenir i detectar casos d'assetjament sexual i d'assetjament per raó de sexe i intervenir-hi en els seus centres de treball.
f) En el cas d'empreses i entitats, no haver estar sancionada o condemnada perquè ha exercit o tolerat pràctiques laborals considerades discriminatòries per raó de sexe o de gènere, per resolució administrativa ferma o condemnada per sentència judicial ferma.
g) No haver rebut ajuts que hagin estat declarats il·legals o incompatibles per la Comissió Europea, o si escau, si havent rebut aquests ajuts, han procedit al seu reemborsament o pagament en un compte bancari bloquejat.
h) En el cas d'associacions i fundacions, tenir els seus estatuts adaptats a la Llei 5/2011, de 19 de juliol, de modificació de la Llei 4/2008, de 24 d'abril, del llibre tercer del Codi civil de Catalunya, relatiu a les persones jurídiques, abans del 31 de desembre de 2012.
En el cas de fundacions, a més, haver complert el deure de presentar els comptes anuals davant el protectorat, d'acord amb l'article 336-3 del llibre tercer del Codi civil de Catalunya, a provat pel la Llei 4/2008, de 24 d'abril.
i) Estar capacitat degudament en termes de qualificació del personal i formació periòdica per tal de portar a terme l'activitat.
k) Complir amb la normativa de política lingüística.
Les persones beneficiàries es comprometen mitjançant la signatura de la sol·licitud de l'ajut a complir amb els compromisos bàsics detallats a l'apartat 8.2.
Els compromisos i obligacions bàsics són aquells que el seu incompliment comporta conseqüències rellevants per als objectius de l'ajuda i aquestes repercussions duren més d'un any o és difícil posar fi amb mitjans acceptables.
Els compromisos i obligacions bàsics són:
Informar al públic de l'ajut obtingut pel FEADER durant la realització d'una operació de la manera següent:
a) Presentant en el lloc web de la persona beneficiària per a ús professional, en el cas d'existir, una breu descripció de l'operació quan es pugui establir un vincle entre l'objecte del lloc web i l'ajut prestat a l'operació, en proporció al nivell d'ajut amb els seus objectius i resultats, i destacant l'ajut financer de la Unió Europea.
"b) Els panells, plaques, cartells i llocs web portaran una descripció del projecte o de l'operació i els elements als que es refereix el punt 1 de la part 2 de l'Annex III del Reglament d'Execució (UE) núm. 808/2014, de la Comissió, de 17 de juliol de 2014.
Aquesta informació ocuparà el 25% dels panells, plaques, cartells o pàgina web.
A més, seguiran les pautes del programa d'identificació visual de la Generalitat de Catalunya (PIV) ( http://identitatcorporativa.gencat.cat/) ".
Proporcionar a la Direcció General de Desenvolupament Rural, als avaluadors designats o altres organismes designats per aquesta direcció general, tota la informació necessària per poder realitzar el seguiment i l'avaluació del programa, en particular en relació amb el compliment de determinats objectius i prioritats.
Portar un sistema de comptabilitat separat, o bé un codi comptable adequat per a totes les transaccions relatives a l'operació finançada amb càrrec al FEADER.
Sotmetre's a les actuacions de comprovació a efectuar pel DARP, així com altra comprovació i control financer que puguin realitzar els òrgans de control competents, tant nacionals com a comunitaris, aportant tota la documentació que els hi sigui requerida.
Conservar tota la documentació original dels documents aportats al DARP per a la justificació de la subvenció fins a 5 anys posteriors a la data de pagament final de l'ajut i facilitar-los a les autoritats nacionals, de la UE i en general als òrgans de control, quan aquests la reclamin.
Comunicar al DARP la sol·licitud/concessió d'altres subvencions per a la mateixa finalitat procedents de qualsevol administració pública o ens públic o privat, nacional o internacionals.
Comunicar al DARP possibles modificacions substancials respecte a la resolució aprovada abans de la seva realització, per tal que s'estudiïn i, si és el cas, s'aprovin per resolució.
9.1 El procediment de concessió de la subvenció es farà en règim de concurrència competitiva.
9.2 L'òrgan instructor i l'òrgan competent per dictar la resolució són els que fixi la convocatòria corresponent.
9.3 La Comissió de valoració podrà sol·licitar a l'òrgan instructor tots els documents i els informes que consideri necessaris per a l'elaboració de l'informe d'avaluació.
9.4 La Comissió de valoració determinarà l'assignació del pressupost, d'acord amb els criteris de priorització establerts en l'apartat 5 d'aquestes bases reguladores.
9.5 D'acord amb la documentació presentada i l'informe de la Comissió de valoració, l'òrgan instructor elevarà la proposta de resolució corresponent a l'òrgan competent per resoldre.
10.1 L'incompliment dels requisits no esmenables o del termini de presentació de sol·licituds que estableixen les bases reguladores de cada subvenció comporta la inadmissió de la sol·licitud.
10.2 Comporta el desistiment de la sol·licitud la manca de presentació de qualsevol dels documents que preveu l'apartat 7 o la manca d'esmena dels requisits esmenables, dins el termini de 10 dies hàbils i amb el requeriment previ.
10.3 Prèviament a la concessió de les subvencions, l'òrgan instructor ha de resoldre sobre la inadmissió o el desistiment de les sol·licituds, i ha de notificar la resolució d'inadmissió o desistiment a les persones interessades mitjançant la seva publicació al Tauler electrònic de l'Administració de la Generalitat de Catalunya [URL], sens perjudici que pugui utilitzar addicionalment altres mitjans electrònics.
10.4 La persona sol·licitant pot desistir per escrit de la seva sol·licitud de subvenció, abans de la concessió, i l'òrgan instructor l'ha d'acceptar.
11.1 En la resolució de concessió figuraran, com a mínim, l'import de la despesa aprovada, el percentatge i l'import de la subvenció aprovada, la procedència dels fons amb què es finança l'ajut i l'import que prové del FEADER (indicant a quina prioritat, mesura i operació del Programa pertany l'ajut), així com la resta de fons, i les condicions que haurà de complir la persona beneficiària, el termini d'execució i de justificació de les actuacions subvencionades.
Així mateix, s'ha de fer constar que la fermesa de la resolució de concessió de l'ajut comporta que la persona beneficiària declara tàcitament que es troba al corrent de les seves obligacions amb l'Administració tributària, la Seguretat Social i amb la Generalitat de Catalunya.
La resolució ha de mencionar que els ajuts es regeixen pel Reglament (UE) núm. 702/2014, de la Comissió, de 25 de juny, pel qual es declaren determinades categories d'ajut en els sectors agrícola i forestal i en zones rurals compatibles amb el mercat interior en aplicació dels articles 107 i 108 del Tractat de Funcionament de la Unió Europea (DOUE L-193, d'1.7.2014).
11.2 La resolució s'efectuarà mitjançant publicació al Tauler electrònic de l'Administració de la Generalitat de Catalunya [URL].
11.3 La resolució de concessió es pot modificar en cas d'alteració de les condicions que en van determinar l'atorgament, siguin les relatives a la persona beneficiària o com a conseqüència d'una decisió dels òrgans competents de la Unió Europea, en les circumstàncies següents: destinació de la subvenció, modificació del termini d'execució i justificació i modificació dels percentatges de participació financera determinats per la Comissió Europea.
11.4 Cal proposar a la Direcció General d'Alimentació, Qualitat i Indústries Agroalimentàries qualsevol canvi que, dins la mateixa finalitat, es pugui produir en la destinació de la subvenció que, si escau, ha de ser expressament autoritzada, sempre que la proposta continuï respectant els límits que estableix la convocatòria corresponent, s'efectuï abans de realitzar els canvis i com a màxim un mes abans de la darrera certificació de l'ajut.
12.1 La convocatòria fixarà els terminis exactes per tal que es pugui procedir a la certificació i comprovació de l'execució de les activitats previstes.
12.2 Només es concediran pròrrogues dels terminis per executar les actuacions i/o justificar-les de manera excepcional i per motius acreditats degudament com a màxim un mes abans de la finalització del termini d'execució establert en la resolució, per un termini que no excedirà de la meitat del termini concedit inicialment, d'acord amb allò que estableix l'article 32 de la Llei 39/2015, d'1 d'octubre.
Les sol·licituds s'adreçaran al/la director o directora general d'Alimentació, Qualitat i Indústries Agroalimentàries.
12.3 En el cas que les activitats hagin estat finançades, a més de l'ajut o subvenció, amb fons propis o altres subvencions o recursos, s'han d'acreditar l'import, la procedència i l'aplicació d'aquests fons a les activitats subvencionades.
12.4 La documentació justificativa a presentar és la següent:
a) Sol·licitud de pagament de l'ajut, que s'ha de formalitzar telemàticament des de la pàgina web http://seu.gencat.cat/ i d'acord amb el procediment que estableix l'annex 2,
b) Per mitjans exclusivament telemàtics, des de la pàgina web http://seu.gencat.cat/ i d'acord amb el procediment que estableix l'annex 2, caldrà presentar el compte justificatiu que inclourà:
Una memòria econòmica sobre el cost de les activitats realitzades, on hi consti:
- Si la subvenció s'atorga d'acord amb un pressupost, s'ha de presentar una liquidació on s'indiquin i, en el seu cas, es motivin les desviacions respecte al pressupost inicial.
c) Presencialment, preferentment en les dependències de la Direcció General d'Alimentació, Qualitat i Indústries Agroalimentàries, sense perjudici de fer ús de la resta de mitjans que preveu la Llei 39/2015, d'1 d'octubre, i la Llei 26/2010, del 3 d'agost:
- Factures originals o els documents probatoris equivalents en el tràfic jurídic mercantil o amb eficàcia administrativa i la documentació acreditativa del pagament consistent en extracte bancari o, en el cas de pagaments en efectiu, documentació acreditativa de la percepció de l'import per part del creditor.
Aquestes factures i justificants acreditatius del pagament hauran de ser de data posterior a la sol·licitud d'ajut i tindran com a data màxima la data de finalització del termini d'execució i justificació establert a la resolució de concessió.
- Nòmines originals del personal que es justifica.
Cada nòmina anirà acompanyada dels documents o extractes bancaris o comptables que provin l'efectivitat del pagament.
En el cas de pagament mitjançant xec nominatiu o similar, caldrà aportar còpia del document i extracte bancari que acrediti el càrrec.
Tant les nòmines com el pagament d'aquestes han de ser posteriors a la data de sol·licitud de l'ajut.
d) Per mitjans exclusivament telemàtics, des de la pàgina web http://seu.gencat.cat/ i d'acord amb el procediment que estableix l'annex 2 d'aquestes bases reguladores:
- Fitxa informativa de l'activitat subvencionada.
- Relació de persones de les quals s'ha presentat nòmines, amb les activitats que han desenvolupat i el nombre d'hores que han destinat al projecte, signat per la persona representant legal de l'empresa beneficiària.
- Justificant d'exempció de l'IVA emès per l'AEAT, en cas que sigui suportat pel beneficiari.
- Informe de vida laboral d'un compte de cotització, en cas de no haver autoritzat el DARP per obtenir aquesta informació, d'acord amb l'apartat 7.5.
- Certificat d'estar al corrent de les obligacions tributàries, en cas de no haver autoritzat el DARP perquè obtingui aquesta informació.
- Certificat d'estar al corrent de les obligacions amb la Seguretat Social, en cas de no haver autoritzat el DARP perquè obtingui aquesta informació.
- Quan s'escaigui, models trimestral de declaració de retencions i ingrés a compte de l'IRPF o model de resum anual de retencions i ingressos a compte.
12.5 Els òrgans competents del DARP comprovaran d'ofici el compliment dels requisits per accedir als ajuts, d'acord amb la documentació aportada amb la sol·licitud, i la informació disponible en les bases de dades i registres.
A aquests efectes, les persones beneficiàries han de facilitar tota la informació complementària que els sigui requerida pel DARP.
12.6 La proposta de pagament de la subvenció es realitzarà amb una certificació prèvia dels serveis competents del DARP segons la qual l'activitat i la despesa realitzades estan justificades degudament, i s'efectuarà dins l'exercici pressupostari, sense perjudici de les excepcionalitats que es puguin produir.
12.7 Les persones beneficiàries, per rebre l'import de les subvencions, han d'estar al corrent de les obligacions amb l'Administració tributària i la social en el moment que el DARP realitzi les comprovacions corresponents amb l'Agència Estatal d'Administració Tributària i la Tresoreria General de la Seguretat Social, així com no tenir deutes de cap mena amb la Generalitat de Catalunya.
12.8 Les persones beneficiàries estan obligades a facilitar tota la informació que els sigui requerida per la Intervenció General de la Generalitat, la Sindicatura de Comptes o altres òrgans competents, d'acord amb el Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
12.9 No s'admeten pagaments en efectiu.
12.10 Les factures i nòmines i els comprovants de pagament corresponents tindran com a data màxima la data de finalització del termini de justificació.
Els justificants han d'indicar amb tota claredat a quins conceptes es refereixen.
Si els justificants de despesa s'imputen parcialment a d'altres subvencions, caldrà indicar la quantia exacta o el percentatge imputat a cadascuna, amb identificació dels òrgans concedents.
13.1 L'òrgan concedent ha de revocar totalment o parcialment les subvencions concedides amb l'obligació per part del beneficiari de retornar l'import rebut i de pagar l'interès de demora corresponent, en els supòsits previstos al Text refós de la Llei de finances públiques de Catalunya, aprovat pel Decret legislatiu 3/2002, de 24 de desembre, i a la Llei 38/2003, de 17 de novembre, general de subvencions, i en el Reglament (UE) 1306/2013 del Parlament Europeu i del Consell, de 17 de desembre de 2013 i les seves disposicions d'aplicació, així com en el cas de l'incompliment dels requisits establerts en aquestes bases reguladores.
13.2 Són causes d'invalidesa de la resolució de concessió, que comporten l'obligació de tornar les quantitats percebudes, les que estableix l'article 36 de la Llei 38/2003, de 17 de novembre, general de subvencions.
13.3 També escaurà el reintegrament de les quantitats percebudes i l'exigència d'interès de demora corresponent en els casos que estableix l'article 37 de la Llei 38/2003, de 17 de novembre, general de subvencions, i l'article 99 del Decret legislatiu 3/2002, de 24 de desembre, pel qual s'aprova el Text refós de la Llei de finances públiques de Catalunya.
Igualment, escaurà el reintegrament en els supòsits establerts a l'article 35 del Reglament delegat (UE) 640/2014 de la Comissió, d'11 de març de 2014, i l'article 63 del Reglament d'execució (UE) 809/2014 de la Comissió, de 17 de juny de 2014.
13.4 El reintegrament de les quantitats percebudes indegudament es regeix pel que estableix el Decret legislatiu 3/2002, de 24 de desembre, i pel que resulti aplicable de la Llei 38/2003, de 17 de novembre, i les normes de desplegament, així com en el Reglament (UE) 1306/2013 del Parlament Europeu i del Consell, en el Reglament Delegat (UE) 907/20141 de la Comissió i en el Reglament d'Execució (UE) 908/2014 de la Comissió.
Penalitzacions després de controls d'admissibilitat en la sol·licitud de pagament.
D'acord amb l'article 63 del Reglament d'execució (UE) 809/2014, de la Comissió, de 17 de juliol de 2014, en els supòsits en què la diferència entre l'import de la subvenció que es correspon amb la inversió justificada presentada per la persona beneficiària en la sol·licitud de pagament i l'import de la subvenció que es correspon amb la inversió justificada després dels controls d'admissibilitat superi el 10%, s'aplicarà una penalització a la subvenció que es correspon amb la inversió justificada després dels controls d'admissibilitat igual a la diferència entre els dos imports de subvenció esmentats.
En el cas que l'import de la sol·licitud de pagament sigui superior a l'import que figura en la resolució de concessió, l'import sol·licitat s'ajustarà a l'import de la resolució.
Aquesta reducció es practicarà quan la diferència sigui detectada tant en els controls administratius com en els controls sobre el terreny i no anirà més enllà de la retirada total de l'ajut.
No obstant això, no s'aplicarà cap reducció si la persona beneficiària pot demostrar a satisfacció de l'autoritat competent que no és responsable de la inclusió de l'import no subvencionable, o quan l'autoritat competent adquireixi d'altra manera la convicció de què el beneficiari no n'és el responsable.
14.2 Penalitzacions per incompliment de criteris/requisits d'admissibilitat i/o compromisos/obligacions de la sol·licitud d'ajut i/o de pagament.
El sistema de penalitzacions s'aplicarà sobre l'import que hagi resultat en l'apartat 14.1, sense la penalització derivada de superar el 10%, que s'aplicarà posteriorment, mitjançant l'aplicació de les següents regles:
1a D'acord amb l'article 35.1 del Reglament Delegat (UE) núm. 640/2014 de la Comissió, d'11 de març de 2014, l'ajut sol·licitat es denegarà o es retirarà totalment si no es compleixen els criteris/requisits d'admissibilitat establerts per a la persona beneficiaria i l'objecte de l'ajut, i per tant, tenen caràcter excloent.
2a D'acord amb l'article 35.2 del Reglament Delegat (UE) núm. 640/2014 de la Comissió, d'11 de març de 2014, l'ajut sol·licitat es denegarà o es retirarà total o parcialment si no es compleixen els compromisos o altres obligacions, recollides a l'apartat 7 d'aquestes bases.
En funció del tipus de compromís/obligació en el qual es detecti l'incompliment/s, la penalització de l'ajut serà del 100% per a compromisos/obligacions de tipus bàsic.
3a D'acord amb l'article 35.6 del Reglament Delegat (UE) núm. 640/2014 de la Comissió, d'11 de març de 2014, quan es determini que el beneficiari ha facilitat proves falses a fi de rebre l'ajuda o que no ha facilitat per negligència la informació necessària, se li denegarà aquella o se li retirarà íntegrament.
A més, el beneficiari quedarà exclòs de la mateixa mesura o tipus d'operació durant l'any natural en que s'hagi observat la irregularitat i durant l'any natural següent.
Els òrgans competents del DARP tenen la facultat de realitzar els controls que considerin necessaris per comprovar les dades que justifiquen l'atorgament de l'ajut i d'inspeccionar les entitats, explotacions o instal·lacions per comprovar que es compleixen la destinació dels ajuts, els requisits i compromisos establerts en aquestes bases reguladores i el compliment de la normativa sobre els controls que regula els ajuts finançats pel FEADER.
Així mateix, l'exercici d'aquestes funcions d'inspecció i control inclou les actuacions adreçades a la prevenció i detecció de frau, d'acord amb els reglaments (UE) 1303/2013 i (UE) 1306/2013 i les seves disposicions d'aplicació.
D'acord amb l'article 46.2 de la Llei 38/2003, la negativa al compliment de l'obligació dels beneficiaris o tercers a prestar col·laboració i facilitar la documentació que els sigui requerida en exercici d'aquestes funcions d'inspecció i control, es considerarà resistència, excusa, obstrucció o negativa i, per tant, causa de revocació, i reintegrament si escau, de l'ajut, sense perjudici de les sancions que puguin correspondre.
Sens perjudici del que estableixen els apartats 13 i 14, el règim sancionador aplicable a aquesta línia d'ajuts és el que preveuen el Decret legislatiu 3/2002, de 24 de desembre, la Llei 38/2003, de 17 de novembre, i la Llei 39/2015, d'1 d'octubre, sens perjudici de les especialitats que es puguin derivar de la normativa sectorial aplicable.
En relació a les declaracions responsables, aquestes comporten que la persona interessada disposa de la documentació pertinent acreditativa de les dades declarades.
Si aquesta conducta està tipificada com a infracció en la legislació aplicable, dóna lloc a la incoació de l'expedient sancionador oportú, d'acord amb el règim sancionador a què fa referència l'apartat anterior.
17.1 Les dades personals dels beneficiaris podran ser tractades per organismes nacionals i de la Unió Europea relacionats amb les obligacions de les administracions relatives a la gestió, el control i l'auditoria, així com de seguiment i avaluació, d'acord amb l'article 117.1 del Reglament(UE) 1306/2013.
A aquests efectes, assisteixen als beneficiaris els drets establerts en les normes sobre el tractament de dades de la Directiva 95/46/CE i del Reglament (CE) 45/2001, així com la normativa de transposició.
17.2 D'altra banda, els beneficiaris i les entitats col·laboradores, si escau, en el cas que l'objecte de la subvenció inclogui el tractament de dades de caràcter personal, han de complir amb la normativa corresponent, tot adoptant i aplicant les mesures de seguretat previstes per la normativa europea esmentada en l'apartat anterior i per la Llei orgànica 15/1999, de 13 de desembre, de protecció de dades de caràcter personal desplegada pel Reial decret 1720/2007, de 21 de desembre.
Aquestes dades de caràcter personal seran incorporades en un fitxer titularitat del Departament d'Agricultura, Ramaderia, Pesca i Alimentació (DARP).
La finalitat del fitxer és gestionar i tramitar la subvenció sol·licitada.
El DARP és responsable del tractament i la gestió de les dades.
Els ajuts concedits a les persones físiques per import superior a 1.250,00 euros i els ajuts concedits a persones jurídiques es faran públics en la seu electrònica de la Generalitat http://seu.gencat.cat i al web http://agricultura.gencat.cat/beneficiarisajuts, fent ús dels mitjans electrònics establerts.
--2 Presentació de sol·licituds
--4 Identificació de l'entitat sol·licitant
--6 Efectes de la presentació de sol·licituds